|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és  Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 4452  Ounz@vojvodinа.gov.rs | |
|  | SZÁM: 00427228 2025 09427. | DÁTUM: 2025. február 12. |

A Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi alap- és középfokú nevelés, illetve oktatás tárgyköréhez tartozó programok és projektek 2025. évi finanszírozására és társfinanszírozására való odaítéléséről szóló szabályzat (VAT Hivatalos Lapja, 8/2025. szám) 2. szakasza alapján, a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**PÁLYÁZATOT**

hirdet

**A VAJDASÁG AUTONÓM TARTOMÁNYI ALAP- ÉS KÖZÉPFOKÚ OKTATÁS TÁRGYKÖRÉHEZ TARTOZÓ PROGRAMOK ÉS PROJEKTEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

Az eszközök a Vajdaság Autonóm Tartomány 2025. évi költségvetéséről szóló tartományi képviselőházi rendeletben a Vajdaság autonóm tartományi alap- és középfokú nevelés, illetve oktatás tárgyköréhez tartozó programok és projektek 2025. évi finanszírozására és társfinanszírozására **25.000.000,00** dinár összegben biztosítottak.

**AZ ESZKÖZÖK FELOSZTÁSA**

1. **Az általános- és középfokú oktató-nevelő intézmények, valamint az oktatásban dolgozók szakmai fejlődésével foglalkozó regionális központok számára**

a) az általános iskolai oktatási programokra és projektekre – **15.150.000,00 dinár**,

b) a középfokú oktatási programokra és projektekre – **5.237.000,00 dinár**,

1. **Az egyesületek számára**

a) az általános iskolai szintű oktatási programokra és projektekre – **2.850.000,00 dinár**,

b) a középiskolai szintű oktatási programokra és projektekre – **1.763.000,00 dinár.**

A Szerb Köztársaság, az autonóm tartomány vagy a helyi önkormányzat által alapított Vajdaság autonóm tartományi székhelyű általános- és középfokú oktatási intézmények és az oktatásban dolgozók szakmai fejlődésével foglalkozó Vajdaság autonóm tartományi székhelyű regionális központok pályázhatnak, valamint azok a Vajdaság autonóm tartományi székhelyű egyesületek, amelyek alapszabályában társulásuk egyik céljaként oktatási tevékenységeket irányoztak elő.

Az ezen Pályázat útján nyújtott pénzügyi támogatás népszerűsíti és védi az oktatási és nevelési rendszer alapjairól szóló törvény (az SZK Hivatalos Közlönye, 88/2017., 27/2018. – más törvények, 10/2019., 6/2020., 129/2021. és 92/2023. szám) 6., 7., 8. és 9. szakaszának rendelkezései alapján meghatározott közérdeket.

Az említett eszközök rendeltetése a következő prioritások támogatása:

1. **A nevelő-oktató munka korszerűsítése**

* az oktatási folyamat korszerűsítése valamennyi résztvevő innovativitása és kreativitása révén, a tanárok szakmai továbbképzése, az oktatásnak a médiában való népszerűsítése a jó gyakorlat példáinak és korszerű irányzatainak kiemelése céljából,

1. **Az oktatás összehangolása a munkaerőpiaci igényekkel**

*  a vállalkozói szellem fellendítése, a gyakorlati és az életben alkalmazott készségek fejlesztése,
* a pályaválasztás és karrierirányítás, a szakmai gyakorlat színvonalának emelése.

1. **A multikulturalizmus/interkulturalizmus és a nemzeti kisebbségek – nemzeti közösségek hagyományainak és anyanyelvének ápolása**

* feltételek megteremtése, hogy a különböző nemzeti kisebbségi – nemzeti közösségi tanulók jobban megismerjék egymást, bővebb történelmi, kulturális és az együttélésre vonatkozó egyéb fontos ismereteket szerezzenek egymásról, a nemzetek közötti bizalom erősítése.

1. **Az inkluzív oktatás támogatása és a formális oktatás korai elhagyásának megelőzése**

* a tanulók társadalmi bevonása és előrehaladása (a fejlődési zavarokkal, sajátos tanulási nehézségekkel küszködő és a társadalmilag érzékeny csoportokhoz tartozó tanulók), valamint a formális oktatás korai elhagyásának megelőzése,
* a kivételes képességű tanulók támogatása, tehetséggondozás a tanulók oktatási és nevelési szükségleteivel összhangban (a munkamódszereknek és feltételeknek a tanítási tartalom gazdagításával és bővítésével való adaptálása, a tanulók részvétele a nem az oktatási teendőkben illetékes minisztérium által szervezett versenyeken (régióközi és nemzetközi).

1. **A oktatáson kívüli tevékenységek ösztönzése**

* a tanulók szabadidős és szünidei tevékenységének megszervezése és szakszerű irányítása, edukációs táborok, diáktalálkozók, szakkörök, sport, tudományos-műszaki, művelődési és egyéb tartalmak révén).

**AZ ESZKÖZÖK FELOSZTÁSÁNAK MÉRCÉI**

Az odaítélendő eszközök mértékének meghatározásakor a következő mércéket kell alkalmazni:

|  |  |
| --- | --- |
| 1 | a program/projekt céljai és tevékenységi köre összhangban vannak a pályázati prioritásokkal, |
| 2 | a program/projekt céljai egyértelműek, konkrétak és megvalósíthatók, |
| 3 | a tevékenységek reálisak és a célok elérésére alkalmasak, |
| 4 | az iskola és az egyesület innovációs megközelítést alkalmaz az ismereteinek és tapasztalatainak a szélesebb társadalmi közösségre való átadása tervezésének során |
| 6 | a program/projekt láthatósága, |
| 7 | a program/projekt eredményeinek fenntarthatósága, |
| 8 | a partnerintézmények bevonása a program/projekt megvalósításába, |
| 9 | az oktató-nevelő munka előmozdításához hozzájáruló programok/projektek megvalósításában szerzett eddigi tapasztalatok. |

**A PÁLYÁZÁS MÓDJA**

Az eszközök odaítélésére vonatkozó kérelmeket a Titkárság egységes pályázati formanyomtatványán kell benyújtani.

**Egy jogi személy legfeljebb két kérelmet nyújthat be.** A pályázati kérelemhez az alábbi dokumentumokat kell mellékelni:

1. a Cégnyilvántartó Ügynökségnél való bejegyzésről szóló határozat fénymásolatát,
2. az adószámról szóló igazolás fénymásolatát,

3. az egyesület alapszabálya vagy alapító okirata kivonatának (amely tartalmazza, hogy az egyesület céljai a pályázatban előirányzott területen valósulnak meg) az egyesület által hitelesített fénymásolatát.

A Bizottság nem vitatja meg: a hiányos kérelmeket, a késve érkező kérelmeket, a nem engedélyezett kérelmeket (illetéktelen személyek és a pályázatban nem előirányozott alanyok által benyújtott kérelmeket), azokat a kérelmeket, amelyek a pályázatban előirányozott rendeltetésekre nem vonatkoznak, a projekt megvalósításával kapcsolatos felszerelés beszerzésére vagy karbantartására vonatkozó kérelmeket, azon felhasználók kérelmeit, akik pénzügyi és leíró jelentéssel nem igazolták az előző időszakban odaítélt eszközöket, azon felhasználók kérelmeit, akik az előző pályázati időszakban megvalósított programokról/projektekről szóló leíró/pénzügyi jelentést az előirányozott határidőben nem küldték meg, azokat a programokat, illetve projekteket, amelyeket a költségvetési év folyamán túlnyomórészt nem lehet megvalósítani.

.

**A pályázat megvalósításával kapcsolatos további tájékoztatás a Titkárság 021/487-4876 telefonszámán kapható.**

Az eszközöknek az igénybe vevők számára való odaítéléséről - a beérkezett kérelmeket megvitató Pályázati Bizottság javaslatára - az oktatásban illetékes tartományi titkár dönt. A Bizottság fenntartja a jogot, hogy a pályázótól, szükség szerint, kiegészítő dokumentációt vagy tájékoztatást kérjen, illetve az eszközök odaítéléséhez megfelelő feltételek teljesítését határozza meg.

Ha a kérelmet az arra felhatalmazott személy írja alá, feltétlenül csatolni kell az aláírásra vonatkozó szabályosan aláírott felhatalmazást.

A pályázat eredményeit a Titkárság honlapján közzé kell tenni.

**A pályázati kérelmek benyújtási határideje 2025. március 14.**

A pályázati kérelmeket (kizárólag a Tartományi Titkárság honlapján közzétett formanyomtatványon kitöltve) papír formában, lezárt borítékban az alábbi címre kell megküldeni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**  
Bulevar Mihajla Pupina 16, 21000 Novi Sad *(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám)*  
a pályázat/program és projekt elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

Az említett pályázatokra vonatkozó űrlapok, a mellékletekkel együtt a Titkárság www.puma.vojvodina.gov.rs hivatalos honlapjáról **2025. február 12-től** letölthetők. [**www.puma.vojvodina.gov.rs**](http://www.puma.vojvodina.gov.rs/) **.**

Ótott Róbert

**TARTOMÁNYI TITKÁR**